text: Sønderborgs viceborgmester bliver rådmand i Flensborg
  28 februar 2018 kl. 14.18
  Den 40-årige Stephan Kleinschmidt fra Sønderborg bliver ny topembedsmand i Flensborg Kommune
  Stephan Kleinschmidt er viceborgmester i Sønderborg, hvor han i byrådet repræsenterer Slesvigsk Parti - det tyske mindretals parti i Danmark. Han er  også formand for kulturudvalget i Sønderborg Kommune.
  Han fortsætter med sit politiske arbejde i byrådet i Sønderborg - og han ser store muligheder for at bruge sine erfaringer fra hjembyen i det nye job i Flensborg, hvor han fra 1. maj skal være forvaltningschef med direkte reference til overborgmester Simone Lange (SPD)- det vil ,sige, at han som politisk chef får en rådmandslignende funktion
  Han arbejder i dag i Kiel som politisk rådgiver for statskancelliet i Slesvig-Holsten. 
  Kort før jul meddelte Stephan Kleinschmidt, at han ikke længere ønskede at være folketingskandidat for Det Radikale Venstre i den sydjyske storkreds - og i dag siger han til TV SYD, at de landspolitiske ambitioner er stillet i bero, mens han han bestrider jobbet i Flensborg.
  